de venis avium. 



601 



poplite comes fit arteriae popliteae et nervis inprimis popliteo externo, 

 postea ischiadico *), eodemque loco cum vena tibiali antica iunctus in 

 venam poplite am commutatur. 

 Recipiuntur ab ea haece venae: 



1. VENA TIBIALIS ANTICA. 

 § 121. 



Vena haec inprimis e vena metatarsea profunda dorsali exorta 

 confert sese una cum arteria et nervo tibiali antico in faciem anteriorem 

 tibiae inque ea, in rete mirabile commutata, ex initio in latere externo 

 tendinis musculi tibialis antici, serius vero subter huius musculi ventre 

 decurrens, foramen interosseum inferius petit. Per quod ipsa simul 

 cum nervo et arteria sibi comitibus (qui exinde nomen nervi tibialis 

 postici et arteriae tibialis posticae **) accipiunt) ad faciem tibiae po- 

 steriorem externam transgressa in hac ad venam popliteam porro 

 adscendit. 



§ 122. 



In venam tibialem anticam effunduntur: 



1. Vena peronea. Vena haec debilis in regione condyli tibiae 

 externi continuatione venae metatarseae externae constituta mox mu- 

 sculos subiens faciem externam tibiae petit, in qua ipsa sese paullatim 

 antrorsum flectens ad foramen interosseum inferius adscendit et a 

 vena tibiali antica recipilur. A prima eius parte emittitur ramus qui- 

 dam, qui inter tendinem Achillis et tibiam ad venam collateralem tar- 

 seam internam abit. 



2. Truncus quidam sat fortis, qui venis aliquot musculorum 

 faciei anteriori superioris tibiae et fibulae incumbentibus compositus 



*) De arteriis cruris cfr. Barkow 1. c. pag. 22-24, 186-187 et al., de nervis vero cfr. 



Marbach 1. c. pag. 21-23. 

 **) Cfr. Barkow 1. c. pag. 23. 



Vol. XXI. P.II. 76 



